Here is a page extracted from Wikipedia that may contain CSS, HTML, and a lot of unformatted text.

Title: Caprimulgus europaeus
Content: A gallineta ciega grisa (Caprimulgus europaeus (Linnaeus, 1758)) ye una especie d'au d'a orden d'os Caprimulgiformes y familia Caprimulgidae que se reproduz en a mayor parti d'Europa y lo Palearctico dica Mongolia y lo nordueste de China. Totas as poblacions son migratorias y pasan d'hibierno en l'Africa subsahariana.

S'alimenta de nueiz d'una gran variedat d'insectos voladors, que captura en vuelo. Caza de vista, retallando la silueta d'a suya presa contra lo ciel nocturno. A vista nocturna d'as gallinetas ciegas grisas ye prebablement equivalent a la d'os bobons.

Mientres o día descansa en o solero, a ormino en un puesto parcialment de paquiza, u se posa immobil a lo luengo d'una rama ubierta u una percha baixa semellant.

Mide de 24,5 a 28 cm de luengo, con una envergadura de 52 a 59 cm. Lo masclo pesa de 51 a 101 g y la fembra de 67 a 95 g.

Subespecies 
C. e. europaeus (Linnaeus, 1758).
C. e. meridionalis (Hartert, 1896).
C. e. sarudnyi (Hartert, 1912).
C. e. unwini (Hume, 1871).
C. e. plumipes (Przewalski, 1876).
C. e. dementievi (Stegmann, 1949).

Referencias

Vinclos externos 

Caprimulgus
Aus presents en Aragón
Fauna d'Europa
Fauna d'Asia
Fauna d'Africa